අරණායක සාමසර කන්ද පාමුල සැඟව ගිය තවත් කදුළු කථාවක් වර්තාවනවා.ඒ සාමසර කන්ද පාමුල දෙබත්ගම ප්‍රදේශයේ පදිංචි සීලවතිගේ කදුළු කථාවයි.ඇය අවුරුදු 20ට පෙර මැදපෙරදිග රැකියාවකට ගියේ සිය කඩ වැටුණු ආර්ථිකය ගොඩනගා ගැනීමටයි.මැදපෙරදිග දාඩිය හෙළා සොයාගත් සුළු මුදලක් රැගෙන මෙරටට පැමිණ ජීවිතය පටන් ගන්නේ සුවහසක් බලාපොරොත්තු ඇතිවයි.අනතුරුව ඇය තමන්ගේම නිවසක් තනා, වහනයක් සහ ඉඩම් කිහිපයකුත් මිලට ගෙන සැප පහසු ජිවිතයක් ගත කිරීමට සුදානම් වී තිබුණා .අරුමය නම් මේ සියලු ධනය විනාශ වන්නට එකම හේතුවතමන් අසලම ඇති සාමසර කන්ද බවට ඇයට නොසිතෙන්නට ඇති.ඉදින් මොහොතකින් සියලු දේවල් මහ පොළොවට සමතලා කරමින් සාමසර කන්ද නාය ගියේ තවත් අවුරුදු 20ක අතීතයක දුක් කම්කටොළු රැසක් ඇයට ඉතිරි කරිමිනි.විදෙස් ගත වූ  නිසා ඡන්ද නාම ලේඛනයට නම ඇතුලත් නොවීම හේතුවෙන් සහනයක් ලබා ගැනීමට නොහැකිවී ඇති බවයි අප වාර්තාකරු සදහන් කළේ.